Държавен вестник, бр. 22, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й 22
ПОСОЛСТВО НА ФИНЛАНДИЯ
№ 301/2000
София, 5 януари 2000 г.
Посолството на Република Финландия в Со-
фия поднася своите почитания на Министерство
на външните работи на Република България и
има честта да потвърди получаването на негова
нота № 54-70-1 от 4 януари 2000 г., касаеща след-
ното Проектоспоразумение относно условията
и реда на транзитно преминаване през терито-
рията на Република България на въоръжени сили
на Република Финландия, участващи в между-
народните сили за сигурност “КФОР”:
“Министерство на външните работи на Ре-
публика България поднася своите почитания
на Посолството на Република Финландия в
София и има честта да предаде следното:
отчитайки приетите на 6 май 1999 г. от вън-
шните министри на Г-8 принципи от Петерсберг
по политическото решение на кризата в Косово;
отчитайки Резолюция 1244 (1999) от 10 юни
1999 г. на Съвета за сигурност на ООН, която
приветства общите принципи по политическо
решение на Косовската криза, приети на 6 май
1999 г. (S/1999/516, Анекс 1 на Резолюцията), и
също така приветства приемането от страна на
Съюзна република Югославия на принципите,
изброени от т. 1 до т. 9 на документа, предста-
вен в Белград на 2 юни 1999 г. (S/1999/649, Анекс
2 на Резолюцията), и съгласието на Съюзна
република Югославия по тези принципи;
отбелязвайки, че Резолюция 1244 (1999) от
10 юни 1999 г. на Съвета за сигурност на ООН,
приета по силата на глава VII от Устава на ООН,
постанови разполагането в Косово под егидата
на ООН на гражданско присъствие и присъст-
вие за сигурност, с подходящо имущество и ли-
чен състав, според потребностите, и приветства
съгласието от страна на Съюзна република
Югославия по отношение на тези присъствия;
отбелязвайки, че Резолюция 1244 (1999) от
10 юни 1999 г. на Съвета за сигурност на ООН,
приета по силата на глава VII от Устава на ООН,
упълномощи страните членки и съответните
международни организации да установят меж-
дународното присъствие за сигурност в Косово,
както е посочено в т. 4 на Анекс 2 на спомена-
тата Резолюция, с всички средства, необходи-
ми за изпълнението на техните отговорности
по силата на параграф 9 от посочената резолю-
ция на Съвета за сигурност на ООН;
решени да съдействат за разрешаването на
сериозната хуманитарна ситуация в Косово и за
осигуряването на безопасното, свободно и въз-
можно най-скорошно завръщане на всички бе-
жанци и разселени лица по родните им места,
както и да допринесат за създаването на усло-
вия за дълготраен мир, стабилност и сигурност
в Югоизточна Европа;
отчитайки факта, че се провежда Операция за
гарантиране на мирното уреждане на кризата
между страните в конфликта в Косово, със съгла-
сието на страните за провеждане на Операцията;
отбелязвайки, че Република България и Ре-
публика Финландия са страни по Споразуме-
нието между страните—членки на НАТО, и
страните-партньори, участващи в “Партньор-
ство за мир”, относно статута на техните въо-
ръжени сили (ПЗМ/ССВС) и Допълнителния
протокол към него; отчитайки, че в съответ-
ствие с ПЗМ/ССВС решенията за изпращане и
приемане на въоръжени сили ще продължават
да бъдат предмет на отделни договорености
между заинтересуваните страни;
отчитайки факта, че Република Финландия
участва в Операцията в съответствие със Спора-
зумението за участие, сключено между Репуб-
лика Финландия и НАТО на 4 октомври 1999 г.,
с цел да се създадат необходимите условия
за участието на Република Финландия в Опера-
цията се предлагат следните разпоредби по от-
ношение на транзитното преминаване през те-
риторията на Република България:
1. За целите на това споразумение:
—“Операцията” означава Операция “Джойнт
Гардиън”, която се провежда от KFOR на тери-
торията на Съюзна република Югославия;
—“KFOR” означава многонационалните
въоръжени сили, осъществяващи Операция-
та под единно командване и контрол в съот-
ветствие с Резолюция 1244 (1999) на Съвета
за сигурност на ООН;
—“въоръжени сили на Република Финландия”
означава личен състав, включително цивилния
личен състав, военна техника, превозни средст-
ва и оборудване, принадлежащи на сухопътните,
военноморските или военновъздушните въоръ-
жени сили на Република Финландия, които са
определени за участие в KFOR съгласно утвър-
дения ред и действат във връзка с Операцията.
2. Без да се засягат разпоредбите на това
споразумение, целият личен състав на въоръ-
жените сили на Република Финландия, когато
се намира на територията на Република Бълга-
рия, се задължава да спазва законите на Репуб-
лика България и да се въздържа от всякакъв
вид дейност, несъвместима с духа на Операци-
ята и целите и предмета на това споразумение.
3. Разпоредбите на това споразумение се
прилагат за въоръжените сили на Република
Финландия, както са описани в чл. 1 на това
споразумение, включително личния състав и
цялото имущество или стоки, материали (бое-
припаси) и превозни средства, морски съдове и
въздухоплавателни средства, действащи във
връзка с Операцията.
4. За всички неуредени от това споразумение
въпроси се прилагат разпоредбите на Споразу-
мението между страните—членки на НАТО, и
страните-партньори, участващи в “Партньор-
ство за мир”, относно статута на техните въо-
ръжени сили (ПЗМ/ССВС) и Допълнителния
протокол към ПЗМ/ССВС.
5. Република България разрешава в съответ-
ствие с условията и реда, предвидени в това спо-
разумение и неговите анекси и приложения,